Jubellærer

Jubellærer er en tradisjonell betegnelse på en geistlig som har vært prest i femti år. Lesjaværingen Gerhard Treschow (1703–1765; sønn av Herman Treschow) og Akershusbispen Peder Hersleb (1689–1757) utga på 1700-tallet ei bok med danske og norske jubellærere. Fra 1779 til 1786 utga genealogen Christopher Giessing (1723–1791) tre bind med 104 biografier med stamtavler, der en også fant de islandske jubellærerne. Benevnelsen er ikke så mye brukt lenger.

Tittelen jubeldoktor brukes på en tilsvarende måte i akademiske sammenhenger.

Referanser

Jubellærere